Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
MULTICAL® 603 har op til 6 pulsindgange for flowsensortilslutning, hvor V1 og V2 anvendes til energiberegning, mens In-A1, In-B1, In-A2 og In-B2 kan anvendes til tilslutning af eksempelvis koldtvandsmålere og elmålere. Antallet af pulsindgange kan variere afhængigt af målerkonfiguration.Pulstal og opløsning på V1- og V2-indgangen konfigureres via CCC-koden i MULTICAL® 603. Hvis der anvendes to flowsensorer på henholdsvis V1 og V2, skal disse være ens, da pulsindgangene deler konfiguration. Se afsnit 3.2.3 for oversigt over CCC-koder.Afhængig af applikationstype kan MULTICAL® 603 tilsluttes en eller to flowsensorer til energiberegning, se afsnit 7.1 for eksempler på applikationstyper. Typisk anvendes der én flowsensor i varme- eller køleinstallationer, denne flowsensor tilsluttes altid V1, uanset om den er placeret i frem- eller returløb.